Komárom: Megkezdődött a szúnyogirtás | Új Szó | A szlovákiai magyar napilap és hírportál
„Az elmúlt hetek esős időjárása miatt nagyon elszaporodtak a szúnyogok. Múlt héten kezdtük meg az irtásukat, ekkora invázió esetén azonban csodát ne várjunk. A szakértők azt javasolták, hogy a szúnyogirtás szárazföldön történjen. Ez a módszer lassúbb, de hatásosabb, és a vegyszerek nem hullnak az emberekre” – tájékoztatott a városháza.
A szárazföldi irtást hajnalban vagy késő este lehet véghez vinni, amikor a szúnyogok nem rajzanak. A városi költségvetésből 30 000 eurót különítettek el erre a célra, szükség esetén emelik az összeget.